PIELIKUMS Nr.7
iepirkumam “Lietota riteņtraktora ar frontālo iekrāvēju un kausu iegāde”,
identifikācijas Nr. LNP 2026/50, nolikumam


Līgums_______ (projekts)
[bookmark: _Hlk141889837]Par lietota riteņtraktora ar frontālo iekrāvēju un kausu iegādi

	Līvānos
	Datums skatāms laika zīmogā



Līvānu novada pašvaldība, reģistrācijas Nr. 90000065595, juridiskā adrese: Rīgas iela 77, Līvāni, Līvānu novads, LV-5316, (turpmāk - Pasūtītājs), tās ____________personā, kurš darbojas uz Pašvaldību likuma un Līvānu novada pašvaldības nolikuma pamata, no vienas puses, un
______________________________________, reģistrācijas Nr.______________, juridiskā adrese: ____________________________ (turpmāk - Izpildītājs), tās _______________________ personā, kurš darbojas uz Statūtu pamata, no otras puses, abi kopā turpmāk saukti Puses,

pamatojoties uz iepirkuma "Lietota riteņtraktora ar frontālo iekrāvēju un kausu iegāde”, ID Nr. LNP 2026/50 (turpmāk – Iepirkums) rezultātiem, Puses noslēdza šādu līgumu (turpmāk – Līgums):
1. Līguma priekšmets
1.1. Saskaņā ar Līguma noteikumiem, Iepirkuma nolikuma Tehniskās specifikācijas noteikumiem (1. pielikums), Izpildītāja iesniegto Tehnisko piedāvājumu (2. pielikums) un Finanšu piedāvājumu (3.pielikums) Izpildītājs pārdod un piegādā, bet Pasūtītājs pērk un pieņem īpašumā 1 (vienu) lietotu riteņtraktoru (turpmāk  – Prece) ar šādiem parametriem:
1.1.1. ražotājs:
1.1.2. modelis:
1.1.3. izlaiduma gads:
1.1.4. VIN/šasijas numurs:
1.1.5. dzinēja jauda z/sp:
1.1.6. motostundu skaits:
1.2. Izpildītājs nodrošina Preces kvalitātes atbilstību kvalitātes sertifikātiem vai atbilstības sertifikātiem un/vai citām Latvijas Republikas normatīvajos aktos noteiktajām prasībām.
2. Līguma cena un norēķinu kārtība
2.1. Līguma cena ir EUR _______ (______________ euro un _____centi) bez pievienotās vērtības nodokļa (turpmāk – PVN). PVN 21 % apmērā ir EUR _______ (____________euro un ______ centi), un Līguma kopējā summa, ieskaitot PVN, ir EUR ________ (_________ euro un ______ centi).
2.2. Līguma cenā ir iekļautas visas ar Preces iegādi, piegādi un nodošanu saistītās izmaksas, izņemot PVN, kas Līgumā norādīts atsevišķi.
2.3. Pasūtītājs veic samaksu 30 (trīsdesmit) kalendāro dienu laikā pēc Preces pieņemšanas–nodošanas akta abpusējas parakstīšanas, pamatojoties uz Izpildītāja iesniegtu rēķinu.
2.4. Puses vienojas, ka rēķins tiks sagatavots elektroniski un būs derīgs bez paraksta. Izpildītājs to nosūta uz Pasūtītāja e-adresi: EREKINS@90000065595, PDF un XML formātā.
2.5. Par apmaksas dienu tiek uzskatīta diena, kad Pasūtītājs ir iesniedzis bankā maksājuma uzdevumu par pārskaitījuma veikšanu uz Līgumā norādīto Izpildītāja norēķinu kontu.
3. Preces piegādes termiņš un pieņemšanas – nodošanas noteikumi
3.1. Izpildītājs piegādā un nodod Pasūtītājam Līguma nosacījumiem atbilstošu Preci                               14 (četrpadsmit) kalendāro dienu  laikā no Līguma noslēgšanas dienas. 
3.2. [bookmark: _GoBack]Preces piegāde un nodošana notiek adresē: Rīgas ielā 77, Līvāni, LV-5316, un tiek noformēta ar Pušu parakstītu Preces pieņemšanas–nodošanas aktu. Vienlaikus ar Preces nodošanu Izpildītājs iesniedz Pasūtītājam visus ar Preces kvalitāti, tehnisko stāvokli un ekspluatāciju saistītos dokumentus, kā arī lietotāja rokasgrāmatu, ekspluatācijas un apkopes noteikumus.
3.3. Pieņemšanas laikā konstatētu nekvalitatīvu, bojātu vai Līguma 1. punktam neatbilstošu Preci Pasūtītājs nepieņem un neapmaksā.
3.4. Līdz Preces pieņemšanai – nodošanai visus riskus par Preci uzņemas Izpildītājs.
3.5. Ja Pusēm rodas domstarpības par Preces atbilstību Līguma noteikumiem un Puses nevar vienoties par Pasūtītāja izvirzīto pretenziju pamatotību, Puses pieaicina neatkarīgu ekspertu atzinuma sniegšanai. Par pieaicināmo ekspertu Puses savstarpēji vienojas, izvēloties attiecīgajā jomā kompetentu un vispāratzītu speciālistu. Ja Puses 3 (trīs) darba dienu laikā nevar vienoties par eksperta kandidatūru, ekspertu izvēlas Puses, vēršoties pie attiecīgajā jomā kompetentas un neatkarīgas ekspertīžu institūcijas. Ar eksperta pieaicināšanu saistītos izdevumus sedz tā Puse, kuras viedokļa nepamatotību apliecina eksperta atzinums.
3.6. Preces reģistrāciju Valsts tehniskās uzraudzības aģentūrā veic Pasūtītājs. Ja reģistrāciju veicošā institūcija Precei konstatē trūkumus, kuru dēļ nav iespējama Preces reģistrācija, Izpildītājam ir pienākums tos novērst ne ilgāk kā 3 (trīs) darba dienu laikā.

4. Pušu tiesības un pienākumi
4.1. Pasūtītāja tiesības:
4.1.1. pārbaudīt Preces atbilstību Iepirkuma nolikuma Tehniskajā specifikācijā norādītajām prasībām;
4.1.2. pārbaudīt Izpildītāja Preces dokumentācijas pilnīgumu un derīgumu;
4.1.3. pirms Preces nodošanas, ja Precei konstatētas nepilnības, sastādīt aktu, kurā norādītas konstatētās nepilnības un termiņš to novēršanai;
4.1.4. pieņemot Preci, pieaicināt neatkarīgus ekspertus no kompetentas institūcijas;
4.1.5. nepieņemt Preci, ja tā neatbilst Līguma noteikumiem;
4.1.6. pieprasīt Izpildītājam informāciju par Līguma izpildes gaitu.
4.2.	Pasūtītāja pienākumi:
4.2.1. pieņemt Preci, ja tā piegādāta saskaņā ar Līguma noteikumiem;
4.2.2. veikt Līguma cenas samaksu saskaņā ar Līgumā noteikto samaksas kārtību;
4.2.3. piedalīties Preces nodošanā un pieņemšanā.
4.3. Izpildītāja tiesības:
4.3.1. saņemt samaksu par Preci, kas ir piegādāta saskaņā ar Līguma noteikumiem;
4.4. Izpildītāja pienākumi:
4.4.1. saskaņā ar normatīvajiem aktiem sagatavot un organizēt Preces nodošanu Pasūtītājam;
4.4.2. samaksāt normatīvajos aktos noteiktos nodokļus un nodevas par Preci;
4.4.3. nodrošināt  Preces atbilstību tās  reģistrācijas veikšanai Valsts tehniskās uzraudzības aģentūrā uz Pasūtītāja vārda;
4.4.4. nodrošināt, ka Preces piegādes brīdī tās degvielas tvertnē ir vismaz 10 (desmit) litri degvielas;
4.4.5. nodrošināt Pasūtītāja darbinieku apmācību darbam ar Preci ne mazāk kā 2 h (divas stundas);
4.4.6. iepazīstināt Pasūtītāju ar patiesu un pilnīgu informāciju par Preces kvalitāti, drošumu un tehniskās ekspluatācijas noteikumiem;
4.4.7. nodrošināt, ka Prece līdz tās nodošanai Pasūtītājam ir Izpildītāja īpašumā, nav ieķīlāta, apķīlāta, atsavināta, iznomāta vai citādi apgrūtināta un uz to nepastāv trešo personu tiesības vai pretenzijas;
4.4.8. nodrošināt Pasūtītājam visu dokumentāciju, kas apliecina Preces izcelsmi, īpašumtiesības un tehniskos datus, kā arī dokumentus, kas nepieciešami Preces reģistrācijai un ekspluatācijai.

5. Pušu atbildība
5.1.  Puses ir savstarpēji atbildīgas par otrai Pusei nodarītajiem zaudējumiem, ja tie radušies Puses vai tā darbinieku, kā arī Puses Līguma izpildē iesaistīto trešo personu darbības rezultātā.
5.2. Ja Izpildītājs nepiegādā Pasūtītājam Preci Līguma 3.1. punktā minētajā termiņā, Pasūtītājam ir tiesības piemērot Izpildītājam līgumsodu 0,1 % (nulle komats viens procents) apmērā no Līguma cenas par katru saistību izpildījuma kavējuma dienu, bet ne vairāk kā 10 % (desmit procenti) no Līguma cenas bez PVN.
5.3. Ja Pasūtītājs neievēro Līgumā noteikto samaksas termiņu, Izpildītājam ir tiesības piemērot Pasūtītājam līgumsodu 0,1 % (nulle komats viens procents) apmērā no nesamaksātās summas par katru saistību izpildījuma kavējuma dienu, bet ne vairāk kā 10 % (desmit procenti) no nesamaksātās summas.
5.4. Ja Izpildītājs nepilda Līgumu vai atsakās no tā izpildes, vai ja Līgums tiek izbeigts Izpildītāja vainas dēļ, Pasūtītājam ir tiesības piemērot Izpildītājam līgumsodu par Līguma neizpildi 10 % (desmit procentu) apmērā no Līguma cenas bez PVN.
5.5. Pusei, kurai saskaņā ar Līgumu piemērots līgumsods, ir pienākums samaksāt līgumsodu 10 (desmit) kalendāro dienu laikā no rēķina par līgumsoda samaksu saņemšanas dienas, pārskaitot līgumsoda summu uz rēķinā norādīto bankas kontu.
5.6. Pasūtītājam, veicot Izpildītājam Līgumā noteiktos maksājumus, ir tiesības ieturēt no tiem līgumsodus, kas Izpildītājam piemēroti un aprēķināti saskaņā ar Līgumu.
5.7. Līgumsoda samaksa neatbrīvo Puses no turpmākas saistību izpildes, kā arī neierobežo Pušu tiesības prasīt zaudējumu atlīdzību.
5.8. Parakstot Līgumu, Izpildītājs uzņemas visa un jebkāda veida atbildību par to, ka Prece atbildīs visām Līguma prasībām, kā arī kvalitātes, drošības u. c. prasībām, kuras ir noteiktas Latvijas Republikā un Eiropas Savienībā spēkā esošajos normatīvajos aktos.

6. Nepārvaramas varas apstākļi
6.1. Ja kāda Puse nepilda savus pienākumus saskaņā ar Līgumu nepārvaramas varas apstākļu dēļ, Puse tiek atbrīvota no atbildības par Līguma neizpildi vispār vai Līguma pienācīgu neizpildi.
6.2. Ar nepārvaramas varas apstākļiem tiek saprasti jebkādi no attiecīgās Puses gribas (ja tas ir rīkojies saprātīgi un godīgi) neatkarīgi apstākļi (dabas katastrofas, karadarbība, streiki u. tml.), kuru rezultātā nav bijis iespējams izpildīt pienācīgi vai izpildīt vispār Līguma saistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem. Ar nepārvaramas varas apstākļiem Līguma izpratnē netiek saprastas jebkāda veida ekonomiskās vai finanšu grūtības, arī globālo vai lokālo ekonomikas procesu ietekme uz Pusēm. 
6.3. Par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecu) dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem, iesniedzami otrai Pusei ne vēlāk kā 14 (četrpadsmit) dienu laikā no rakstiskā paziņojuma nosūtīšanas vai nodošanas dienas.
6.4. Ja Puse, kas vēlāk atsaucas uz nepārvaramas varas apstākļiem, nav ievērojis iepriekšminēto paziņojumu un pierādījumu iesniegšanas kārtību, tā apgalvojumi nav uzskatāmi par nepārvaramas varas apstākļiem atbilstošiem.
7. Līguma grozījumi un izbeigšana
7.1. Puses, savstarpēji vienojoties, ir tiesīgas izdarīt grozījumus Līgumā, ievērojot Līguma un Publisko iepirkumu likuma 61. panta noteikumus. Ikviens Līguma grozījums tiek noformēts rakstveidā un abu Pušu parakstīts. Jebkuri grozījumi Līgumā kļūst par Līguma neatņemamu sastāvdaļu.

7.2. Pasūtītājam ir tiesības veikt Līguma grozījumus saskaņā ar Publisko iepirkumu likuma  61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
7.2.1. grozījumi ir nebūtiski;
7.2.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
7.2.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
7.3. Ja Līguma izpildes laikā ir radušies apstākļi, kas aizkavē Izpildītāja Līgumā noteikto saistību izpildi, Izpildītājam ir nekavējoties rakstveidā jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja paziņojuma saņemšanas Pasūtītājs izvērtē norādītos apstākļus un, ja tie ir objektīvi pamatoti, var pieņemt lēmumu par Izpildītāja saistību izpildes termiņa pagarināšanu.
7.4. Līgums var tikt izbeigts pirms termiņa Līgumā noteiktajā kārtībā vai Pusēm savstarpēji vienojoties, vai Pasūtītājam vienpusēji atkāpjoties no Līguma Publisko iepirkumu likuma                    64. pantā paredzētajos gadījumos un kārtībā, 42. panta septītās daļas 1. punktā paredzētajos gadījumos vai, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
7.5. Pasūtītājam ir tiesības ar vienpusēju rakstveida paziņojumu izbeigt Līgumu, ja:
7.5.1. tiek pasludināts Izpildītāja maksātnespējas process vai tiek uzsākts Izpildītāja likvidācijas process;
7.5.2. Izpildītājs saskaņā ar Līgumā noteikto kārtību nav novērsis Preces trūkumus;
7.5.3. Izpildītājs kavē no Līguma izrietošo saistību izpildi vairāk par 20 (divdesmit) dienām.
7.6. Līguma 7.5.1.–7.5.3. apakšpunktā noteiktajos gadījumos Līgums uzskatāms par izbeigtu septītajā dienā pēc Pasūtītāja paziņojuma par Līguma izbeigšanu nosūtīšanas dienas, ja paziņojums nosūtīts uz Līgumā norādīto Izpildītāja e-pasta adresi un tā nosūtīšana ir tehniski apliecināta, vai septītajā dienā pēc paziņojuma nodošanas pasta pakalpojumu sniedzējam, ja paziņojums nosūtīts ierakstītā pasta sūtījumā. Šādā gadījumā Izpildītājs maksā Pasūtītājam Līgumā noteikto līgumsodu un atlīdzina radušos zaudējumus. Līguma izbeigšana neierobežo Pasūtītāja tiesības uz zaudējumu atlīdzību vai līgumsodu, ja Izpildītājs ir vainojams Līguma noteikumu pārkāpumā. 
7.7. Gadījumā, ja Pasūtītājs traucē vai neļauj Izpildītājam veikt savas saistības, Izpildītājam ir tiesības ar ierakstītu vēstuli vai e-pasta paziņojumu, kura saņemšanu ir apstiprinājis Pasūtītājs, brīdināt Pasūtītāju par vienpusēju pirmstermiņa Līguma izbeigšanu. Ja Pasūtītājs 5 (piecu) dienu laikā no attiecīgā paziņojuma saņemšanas nav novērsis izdarīto pārkāpumu, tad Izpildītājs ir tiesīgs izbeigt Līgumu.
8. Strīdu izskatīšanas kārtība
8.1. Visi strīdi un domstarpības, kas rodas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.
8.2. Ja Puses nespēj strīdu atrisināt savstarpēju pārrunu rezultātā, tas tiek nodots izskatīšanai tiesā spēkā esošo normatīvo aktu noteiktajā kārtībā.
9. Līguma spēkā esamība
9.1. Līgums stājas spēkā ar brīdi, kad Puses to ir parakstījušas. 
9.2. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāds no Pusēm, saskaņā ar Līgumu, to izbeidz vienpusēji.
10. Personas datu aizsardzība
10.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām, turpmāk tekstā – Personas dati, Puses apņemas:
10.1.1. Personas datus izmantot tikai Līgumā noteikto pienākumu pildīšanai un mērķu sasniegšanai;
10.1.2. ieviest tehniskās un organizatoriskās prasības un pasākumus, kas nepieciešami Personas datu apstrādes drošībai un pārskatīt esošās prasības atbilstoši Personas datu apstrādes veidam, ilgumam un citiem aspektiem, lai nodrošinātu Personas datu pieejamību, integritāti, konfidencialitāti un noturību;
10.1.3. iekļaut līgumos vai citos saistošos dokumentos ar savām nodarbinātajām personām saņemtās informācijas un Personas datu konfidencialitātes nodrošināšanas pienākumu, nosakot Līguma izpildē nodarbināto pienākumu bez atsevišķas atļaujas vai pilnvarojuma neapstrādāt, neizmantot un neizpaust apstrādājamos Personas datus, kā arī nodrošināt konfidencialitātes prasību ievērošanas uzraudzību;
10.1.4. bez otrās Puses rakstiskas piekrišanas Personas datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viens otru. Puses apņemas sadarboties, ja informāciju par Personas datu apstrādi ir pieprasījušas uzraudzības iestādes vai datu subjekts;
10.1.5. nekavējoties pēc jebkura Personas datu aizsardzības pārkāpuma konstatēšanas attiecībā uz otras Puses nodoto Personas datu apstrādi, informēt par to Līgumā norādīto otrās Puses atbildīgo personu.

10.2. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
10.3. Pēc Līguma termiņa beigām Izpildītājs savās sistēmās dzēš tam nodotos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
10.4. Puses ievēro spēkā esošās prasības Personas datu nodošanai uz trešajām valstīm.
11. Pārējie noteikumi
11.1.  Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem.
11.2. Puses apliecina, ka pilnībā piekrīt visiem Līguma un tā pielikumu noteikumiem, ka tie ir pilnībā saprotami, izpildāmi un saistoši.
11.3. Līgums ir saistošs Pusēm, kā arī to tiesību un saistību pārņēmējiem.
11.4. Atbilde uz saņemto Paziņojumu ir jāsniedz ne vēlāk kā 5 (piecu) darba dienu laikā no tās saņemšanas brīža, izņemot Līgumā noteiktajos gadījumos.
11.5. Mainot savu nosaukumu, adresi vai citus rekvizītus, tai skaitā, ja mainās Pušu atbildīgās personas, to telefonu numuri vai e–pasta adreses, katra Puse apņemas 3 (trīs) darba dienu laikā paziņot otrai Pusei par izmaiņām. Ja Puse neizpilda šī Līguma punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju par otru Pusi.
11.6. Pušu kontaktpersonas Līguma saistību izpildes laikā:
11.6.1. par Līguma izpildi no Pasūtītāja puses (ar Līguma izpildi saistīto dokumentu pieņemšanai, Preces pieņemšanas–nodošanas akta parakstīšanai): 
[amats, vārds, uzvārds] T: , e-pasts: 
11.6.2. par Līguma izpildi no Izpildītāja puses: 
[amats, vārds, uzvārds] T:  , e-pasts: 
11.7. Līgums kopā ar pielikumiem sagatavots un parakstīts elektroniski ar drošu elektronisko parakstu, kas satur laika zīmogu. Līguma noslēgšanas datums ir pēdējā parakstītāja pievienotā laika zīmoga datums un laiks. Katra Puse glabā pa vienam identiskam Līguma eksemplāram ar vienādu juridisku spēku.
11.8. Līguma neatņemamās sastāvdaļas ir tā pielikumi:
11.8.1. Tehniskā specifikācija (1. pielikums);
11.8.2. Tehniskais piedāvājums (2.pielikums);
11.8.3. Finanšu piedāvājums (3. pielikums).

12. Līdzēju rekvizīti un paraksti

